RENOVADES LES DOTZE ÀREES DE JOCS DE L’ELIANA
Sin fecha

Amb la finalització de les obres i obertura pública divendres passat del parc infatil de l’espai Vicent Tarrazona, l’Ajuntament ha conclòs els treballs de renovació i millora de les dotze àrees de jocs infantils existents a l’Eliana. Les actuacions, les quals han comptat amb un pressupost global de 149.000€, van iniciar-se al mes de setembre.

La millora del parc infantil de l’espai Vicent Tarrazona, en concret, forma part del segon bloc de tasques, el cost de les quals ascendeix a 45.000€, finançats per la Diputació de València. Ha comprés la substitució dels multijocs, el canvi de paviments i la col·locació de cartells amb informació i normes d’ús en les zones de jocs infantils del parc de la Pinada (passeig de les Palmeres i espai Vicent Tarrazona).

Als mesos previs, l’Ajuntament ja havia executat, a banda, la millora d’un total de deu zones de jocs, amb una inversió de 104.000€ procedents de fons exclusivament municipals.

Les etapes de treball han estat les següents:

Etapa 1:

1.   Parc de la Pinada – Passeig de les Palmeres (1ª part).

2.  Jardí plaça d’Espanya.

3.   Parc plaça Puzzle.

4.   Jardí plaça Pau i Llibertat.

5.   Jardí 8 de març.

6.   Jardí María Zambrano (El Valle).

7.   Jardí c/Verge del Carme.

8.   Parc pinada Ramón Navarrete.

9\. Parc Hort de les Taules – c/ Santa Gemma.

10\. Parc Hort de les Taules – Av. de les Germanies.

Etapa 2:

11\. Parc de la Pinada – Passeig de les Palmeres – (2ª part).

12\. Parc de la Pinada – Espai Vicent Tarazona.

Amb aquesta actuació integral, els ciutadans disposaran d’una oferta de jocs infantils, totalment renovats, en el conjunt del terme municipal.